Ravna gora (TV serija)
Ravna Gora je srpska igrana televizijska serija emitovana na programu RTS krajem 2013. i početkom 2014. godine. Tvorac serije je Radoš Bajić, koji je za nju napisao scenario i potpisao režiju. Originalno je zamišljena kao prvi deo trodelnog ciklusa pod naslovom Dramska trilogija 1941 - 1945, a koji se trebao baviti istorijom Srbije i srpskog naroda za vreme Drugog svetskog rata, a sa posebnim naglaskom na četničko-partizanski sukob. Prvi deo je radnjom bio smešten  neposredno posle Aprilskog rata 1941. godine i sloma Kraljevine Jugoslavije, te prikazivao kako se u Srbiji stvaraju dva suparnička pokreta otpora protiv nemačke okupacije - četnici pod vodstvom Draže Mihailovića (koga glumi Nebojša Glogovac) i partizani pod vodstvom Josipa Broza Tita (koga glumi Dragan Bjelogrlić). Serija je izazvala veliku pažnju u samoj Srbiji,, ali i velike kontroverze u susednim državama, gde se često optuživala za istorijski revizionizam, odnosno pokušaje da se sa pozicija srpskog nacionalizma rehabilitira četnički pokret. Protiv serije se okrenuo i deo srpskih medija, ali i istoričara koji su je kritikovali zbog istorijskih netačnosti i "proizvoljnog" scenarija. Snimanje serije je posle prve sezone bilo prekinuto Bajić je umesto dve planirane sezone 2015. godine kao nastavak snimio celovečernji film pod naslovom Za kralja i otadžbinu .

Spisak epizoda 
Spisak epizoda i datum premijernog emitovanja:

Uloge

Istorijska netačnost 
 Prvi telop o lokaciji gde se radnja dešava je napisan da je Beograd u Srbiji međutim u tom periodu Srbija je bila deo Kraljevine Jugoslavije i pod tim imenom nije postojala.
 Prvi dan nemačkog bombardovanja Beograda, 6. april 1941. je predstavljen kao radni dan, dok je to bila nedelja.
 Pošto je serija snimana u leto, vide se olistala stabla, dok je u realnosti Aprilski rat vođen u rano proleće. Vreme je takođe sunčano, a zapravo su se smenjivali kiša i susnežica.
 Ađutant generala Bore Mirkovića bio je kapetan prve klase Slavko Stebrnjak, dok je u seriji nazvan prezimenom Kastratović. U stvarnosti ađutant Bore Mirkovića je emigrirao iz zemlje, dok je u seriji ostao i pridružio se žandarmerijskoj grupi policijske uprave pri Komesarskoj upravi Milana Aćimovića.
 Pukovnik Dragoljub Mihailović, centralna ličnost serije, prikazan je od početka kako nosi bradu, iako je počeo da je pušta tek nakon sloma ustanka u Srbiji i početka nemačkih potera, zime 1941/1942. Osim tridesetak vojnika jugoslovenske vojske, pravog pukovnika Mihailovića je pratilo i oko tridesetak četnika dobojskog vojvode Mitra.
 Akademik Slobodan Jovanović u prvoj epizodi serije oslovljava Vinstona Čerčila sa "ser", iako je on tu titulu dobio tek 1953. godine.
 General Bora Mirković u seriji je prikazan kako nosi sablju, iako oficiri piloti KJ nisu nosili sablje već oficirske bodeže, takođe kao brigadni general na rukavima je trebalo da ima jednu generalsku šestokraku rozetnu dok u seriji ima tri koje su oznake za armijskog generala.
 U sceni u štabu koji se nalazio u Han Pijesku, vezista zove aerodrom Batajnica, koji je izgrađan posle Drugog svetskog rata. Predratni aerodrom se nalazio u Zemunu. Takođe u sceni nedostaje pomoćnik vrhovnog komandanta vojvoda Petar Bojović jer je poznato da je učestvovao tokom Aprilskog rata i nalazio se uvek uz mladog kralja Petra II.
 U drugoj epizodi, kada komunisti slušaju Radio Moskvu, kaže se da je pakt Ribentrop-Molotov potpisan 1938. godine. Pakt je potpisan 23. avgusta 1939. godine.
 Nemački oficir i lekar koji ispituju potpukovnika Ukmara nose kape i epolete Vermahta, ali imaju oko vrata oznake Vafen-SS-a.
 Kapetan Uzelac nosi automat MP 40 koji isto nije bio u inventaru jugoslovenske vojske.
 Vojnik Milisav nosi mitraljez MG 34, koji isto nije bio u inventaru jugoslovenske vojske.
 21. april, scena u kojoj vojnik razgovara sa majorom Mirkom Stankovićem, kaže da Draža ne jede meso jer je petak i posti, dok je u stvarnosti 21. april 1941. bio ponedeljak.
 Masakri Srba u istočnoj Bosni nisu počeli sve do maja 1941. kada je Mihailović već bio u Srbiji.
 Nemci već u maju kupe taoce u selu Planinica, i ako su u stvarnosti došli u to selo tek decembra 1941. - Operacija Mihailović. U tom selu je izbio prvi sukob između četnika i partizana. Među seljacima u Planinici nije bilo komunista.
 Nemci do juna meseca nisu streljali komuniste nije ih ni hapsila policija.
 U šestoj epizodi se pojavljuje kamion FAP koji je prvi put proizveden 1953. godine. 
 U sedmoj epizodi je prikazan Draža sa odredom kako od 2. do 6. maja boravi u Zaovinama, a on se zapravo 3. maja sukobio sa Nemcima i posle povukao na istok.
 U sedmoj epizodi u kafani u Zaovinama Draža potporučnika Meškovića oslovljava sa "Poručniče".
 U osmoj epizodi Josip Broz Tito stiže maja 1941. u Zemun nemačkom ratnom lokomotivom iz 1942. godine. U Zemunu se vide ustaški grb, iako Zemun nije bio deo NDH sve do jeseni 1941.
 Tita u Zemunu nije dočekao Slobodan Penezić Krcun, već Vladislav S. Ribnikar. Nije ga dočekala ni Veselinka Malinska. Davorjanka Paunović Zdenka je sa njim došla iz Zagreba. Krcun nije imao automobil, jer je vozački ispit položio posle rata. Veselinka Maslinska i Joahim Jaša Rajter su ispratili Tita na oslobođenu teritoriju.
 Tito nije držao sastanke Politbiroa van Ribnikareve kuće.
 U devetoj epizodi, dok se pukovnik Mihailović kreće kroz šumu sa grupom boraca, u uglu ekrana se precizira da se radnja dešava u Kaluđerskim Barama na planini Maljen. Kaluđerske Bare su na planini Tari.
 Deveta epizoda prikazuje kako major Palošević stiže na Ravnu goru, a Draža prvo ide u Struganik, a u stvari su njih dvojica zajedno stigli na Ravnu goru 11. maja.
 U desetoj epizodi, Vojnik Milisav nosi mitraljez ZB Vz. 26, a ne više MG 34, kao do sada.
 U desetoj epizodi, Aleksandar Aca Mišić, boluje od reume i koristi štap dok u stvarnosti je bolovao od bolesnog srca i nije nosio štap.
 Supruga Ace Mišića, Milena Mišić dobro je poznavala Dražu, dok ga u seriji naziva sa "neki pukovnik Mihajlović" i plaši ga se. Ona je kasnije bila četnički kurir.
 Poslednja scena u kojoj vojnici se nalaze na Ravnoj gori predstavlja u stvari Taru, a ne Ravnu goru.

Prijem 
Udruženje dramskih pisaca Srbije je dodelilo Radošu Bajiću specijalnu Povelju za doprinos slobodi stvaralaštva u tumačenju novije srpske istorije.

Reference

Spoljašnje veze 
 
 Ravna gora

Srpske TV-serije
TV-serije o Drugom svjetskom ratu